b'\n_START_ARTICLE_\nEndel Lippmaa\n_START_PARAGRAPH_\nEndel Lippmaa (15. september 1930 Tartu \xe2\x80\x93 30. juuli 2015) oli akadeemik, professor (keemiline f\xc3\xbc\xc3\xbcsika ja f\xc3\xbc\xc3\xbcsikaline keemia), f\xc3\xbc\xc3\xbcsika-matemaatikadoktor, Eesti Teaduste Akadeemia (ETA) F\xc3\xbc\xc3\xbcsika ja Astronoomia Osakonna juhataja, ETA Energeetikan\xc3\xb5ukogu esimees, Keemilise ja Bioloogilise F\xc3\xbc\xc3\xbcsika Instituudi (KBFI) rajaja ja Teadusn\xc3\xb5ukogu esimees, KBFI keemilise f\xc3\xbc\xc3\xbcsika laboratooriumi juhataja ja mitmete \xc3\xbclikoolide audoktor._NEWLINE_Endel Lippmaa oli Anal\xc3\xbc\xc3\xbctilise Spektromeetria Tippkeskuse juhataja._NEWLINE_1999. aastal valiti ta Eesti 20. sajandi saja suurkuju hulka.\n_START_SECTION_\nTegevus poliitikuna\n_START_PARAGRAPH_\nEndel Lippmaa osales Rahvarinde tegevuses. Oli Eesti Kongressi liige. Ta oli portfellita minister Edgar Savisaare valitsuses, Tiit V\xc3\xa4hi teises valitsuses ja Tiit V\xc3\xa4hi kolmandas valitsuses. Ta oli VIII Riigikogu liige, kandideerides Koonderakonna ja Maarahva \xc3\x9chenduse nimekirjas.\n_START_SECTION_\nIsiklikku\n_START_PARAGRAPH_\nBotaanik Teodor Lippmaa oli tema isa. Tema emapoolne vanaisa oli proosa- ja ajakirjanik Jakob M\xc3\xa4ndmets._NEWLINE_Endel Lippmaa oli abielus Helle Lippmaaga. Nende pojad on Jaak Lippmaa ja Mikk Lippmaa.'